PMIndiaData/PMIndiaSum huggingface dataset:
ઓડિશાનો હવાઈ સર્વે કર્યા પછી પ્રધાનમંત્રીના સંબોધનનો મૂળ પાઠ

એક તરફ દુનિયા કોરોના વાયરસને કારણે પેદા થયેલી સમસ્યાઓ સામે જાનહાનિ અટકાવવા માટે લડી રહી છે,બીજી તરફ હિંદુસ્તાન માટે કેન્દ્ર સરકાર હોય કે રાજ્ય સરકારો હોય, તમામ વિભાગો અને એક સાથે તમામ નાગરિકો આ વાયરસની લડાઈમાં છેલ્લાં બે-અઢી મહિનાથી લાગ્યાં છે. આ પ્રકારનાં કસોટીના સમયમાં ચક્રવાતનું આટલું મોટું સંકટ અને એ પણ સુપર-સાયકલોન ચિંતાજનક વિષય હતો. બંગાળમાંથી પસાર થઈને એ ઓડિશાને કેટલું નુકસાન કરી શકશે એ હંમેશા ચિંતાનો વિષય રહ્યો છે. પણ જે રીતે અહીં સંસ્થાગત વ્યવસ્થાઓ કરવામાં આવી, આ પ્રકારની સંકટની ઘડીમાં ગામડાઓ સુધી નાગરિકોને શું કરવાનું એની સારી જાણકારી હોવાથી અહીં જીવન બચાવવામાં બહુ મોટી સફળતા મળી છે. આ માટે ઓડિશાના નાગરિક, ઓડિશાનું વહીવટીતંત્ર અને ઓડિશાના મુખ્યમંત્રી શ્રી નવીન બાબુની સંપૂર્ણ ટીમ અભિનંદનની અધિકારી છે. આપણે જાણીએ છીએ કે, જેટલી મોટી કુદરતી આફત આવે છે, એટલા મોટા પાયે સંપત્તિનું નુકસાન થાય છે. પશ્ચિમ બંગાળની સરખામણીમાં ઓડિશામાં એટલું નુકસાન થયું નથી, પણ જતાં જતાં આ પ્રકારની આફત થોડુંઘણું નુકસાન કરે છે. એટલે હાઉસિંગમાં, પાવરમાં, કમ્યુનિકેશનમાં, ઇન્ફ્રાસ્ટ્રક્ચરમાં જે નુકસાન થયું છે એની સમીક્ષા આજે મેં વિગતવાર કરી છે. રાજ્ય સરકારે પણ વિસ્તારપૂર્વક મારી સામે તમામ વાતો રજૂ કરી છે. અહીંની સરકારની વ્યવસ્થા તરફથી બહુ ઝડપથી એનું આકલન કરીને રિપોર્ટ ભારત સરકારને મોકલવામાં આવશે. ભારત સરકારની ટીમ પણ તાત્કાલિક અહીં પહોંચશે અને સંપૂર્ણ સ્થિતિની સમીક્ષા કરીને લાંબા સમય માટે રાહતની વાત હોય, પુનર્વસનની વાત હોય, પુનર્ગઠનની વાત હોય – આ તમામ બાબતોને પ્રાથમિકતા આપીને કામ આગળ વધારવામાં આવશે. અત્યારે તાત્કાલિક આવશ્યકતાઓને ધ્યાનમાં રાખીને ભારત સરકાર તરફથી 500 કરોડ રૂપિયાની એડવાન્સ વ્યવસ્થા કરવાનો અમે નિર્ણય લીધો છે. એક વાર સંપૂર્ણ સર્વે થઈ ગયા પછી પુનર્ગઠનની વિસ્તૃત યોજના બન્યાં ઓડિશાની વિકાસયાત્રામાં અને આ સંકટની ઘડીમાંથી બહાર નીકળવાનાં કામમાં અન્ય તમામ જરૂરિયાતો ભારત સરકાર પણ ખભેખભો મિલાવીને પૂરી કરશે અને તમામ પ્રકારનો સાથસહકાર આપશે. ધન્યવાદ.
પ્રધાનમંત્રી 26 નવેમ્બરના રોજ બંધારણ દિનની ઉજવણીમાં ભાગ લેશે

વર્ષ 1949માં બંધારણ સભામાં ભારતના બંધારણના સ્વીકારની સ્મૃતિમાં દેશ 26 નવેમ્બરના રોજ બંધારણ દિનની ઉજવણી કરશે. આ ઐતિહાસિક તારીખને જે મહત્વ મળવું જોઇએ તે પ્રદાન કરવાના પ્રધાનમંત્રીશ્રીના વિઝનના પગલે વર્ષ 2015થી બંધારણ દિન ઉજવવાનું શરૂ થયું હતું. આ વિઝનના મૂળ ગુજરાતના તત્કાલીન મુખ્યમંત્રી શ્રી નરેન્દ્ર મોદીએ વર્ષ 2010માં આયોજિત કરેલી “સંવિધાન ગૌરવ યાત્રા”માં પણ જોઇ શકાય છે. આ વર્ષે બંધારણ દિવસની ઉજવણીના ભાગરૂપે પ્રધાનમંત્રી શ્રી નરેન્દ્ર મોદી 26 નવેમ્બર, 2021ના રોજ સંસદ તથા વિજ્ઞાન ભવનમાં આયોજિત કરાયેલા કાર્યક્રમોમાં ભાગ લેશે. સંસદમાં આયોજિત કરાયેલો કાર્યક્રમ સવારે 11 વાગ્યે શરૂ થશે અને તે સંસદના સેન્ટ્રલ હોલમાં યોજાશે. તેમાં માનનીય રાષ્ટ્રપતિશ્રી, ઉપ રાષ્ટ્રપતિશ્રી, પ્રધાનમંત્રીશ્રી અને લોકસભાના સ્પીકરશ્રી દ્વારા સંબોધન કરાશે. માનનીય રાષ્ટ્રપતિશ્રીના સંબોધન બાદ રાષ્ટ્ર બંધારણની પ્રસ્તાવનાના પઠનમાં તેમની સાથે લાઇવ જોડાશે. માનનીય રાષ્ટ્રપતિ શ્રી બંધારણ સભાની ચર્ચાઓની ડિજિટલ આવૃત્તિ, ભારતના બંધારણની હસ્તાક્ષરમાં લખાયેલી કોપીની ડિજિટલ આવૃત્તિ તથા આજ દિન સુધીના તમામ સુધારાઓ સાથેની ભારતીય બંધારણની સુધારેલી આવૃત્તિને પણ જારી કરશે. તેઓ ‘ઓનલાઇન ક્વિઝ ઓન કોન્સ્ટિટ્યૂશનલ ડેમોક્રેસી’નું ઉદ્ઘાટન પણ કરશે. પ્રધાનમંત્રી શ્રી સાંજે 5:30 કલાકે નવી દિલ્હી સ્થિત વિજ્ઞાન ભવનના પ્લેનરી હોલમાં સુપ્રીમ કોર્ટ દ્વારા આયોજિત કરાયેલી બે દિવસની બંધારણ દિનની ઉજવણીનું ઉદ્ઘાટન કરશે. આ અવસરે સુપ્રીમ કોર્ટના તમામ ન્યાયમૂર્તિશ્રી, તમામ હાઇકોર્ટના મુખ્ય ન્યાયમૂર્તિશ્રી તથા સિનિયર-મોસ્ટ ન્યાયમૂર્તિશ્રીઓ, ભારતના સોલિસિટર જનરલ તેમજ કાનૂની વિશ્વના અન્ય સદસ્યો ઉપસ્થિત રહેશે. પ્રધાનમંત્રીશ્રી ઉપસ્થિત માનવંતા મહાનુભાવોની મેદનીને સંબોધિત પણ કરશે. " …
ઈનસ્ટ્રુમેન્ટેશન લિમિટેડનું કોટા એકમ બંધ કરવા માટે  અને પલક્કડ એકમ કેરાલા સરકારને તબદીલ  કરવા માટે કેબિનેટની મંજૂરી

પ્રધાન મંત્રી શ્રી નરેન્દ્ર મોદીના અધ્યક્ષ સ્થાને મળેલી કેબિનેટની બેઠકમાં ઈનસ્ટ્રુમેન્ટેશન લિમિટેડનુ કોટા એકમ બંધ કરવા માટે અને પલક્કડ એકમ કેરાલા સરકારને તબદીલ કરવા માટે મંજૂરી આપવામાં આવી છે. આ સંદર્ભમાં કેબિનેટ દ્વારા ઈનસ્ટ્રુમેન્ટેશન લિમિટેડના કોટા એકમના કર્મચારીઓ માટે 2007ના નેશનલ પે સ્કેલ પ્રમાણે પડતર વેતનની ચૂકવણી, વૈધાનિક રીતે ચૂકવવાની થતી બાકી રકમ વગેરે સહિત આકર્ષક વીઆરએસ/ વીએસએસ પેકેજને મંજૂરી આપવામાં આવી છે, જે અંદાજે રૂ. 493 કરોડ થાય છે.
પ્રધાનમંત્રીએ ભારતમાં રમકડાંના ઉત્પાદનને વેગ આપવાની રીતો અંગે ચર્ચા કરવા માટે બેઠક બોલાવી

પ્રધાનમંત્રી શ્રી નરેન્દ્ર મોદીએ આજે ભારતમાં રમકડાંના વિનિર્માણને વેગ આપવા માટે અને વૈશ્વિક સ્તરે તેની વિશેષ છાપ ઉભી કરવા માટેની અલગ-અલગ રીતો પર ચર્ચા કરવા માટે વરિષ્ઠ મંત્રીઓ સાથે બેઠક યોજી હતી. પ્રધાનમંત્રીએ જણાવ્યું હતું કે, ભારત કેટલાક રમકડાંના જથ્થાનું અને હજારો કારીગરોનું નિવાસસ્થાન છે, જેઓ સ્વદેશી રમકડાંનું ઉત્પાદન કરી રહ્યાં છે. આ રમકડાં સાંસ્કૃતિક જોડાણ ધરાવવા ઉપરાંત, બાળકોની પ્રારંભિક ઉંમરના તબક્કામાં તેમનામાં જીવન કૌશલ્યો અને માનસિક કૌશલ્યોનું નિર્માણ કરવામાં પણ મદદરૂપ થાય. તેમણે જણાવ્યું હતું કે, આવા જથ્થાને નવીનતાપૂર્ણ અને સર્જનાત્મક પદ્ધતિઓથી પ્રોત્સાહન આપવું જોઈએ. તેમણે માહિતી આપી હતી કે, ભારતીય રમકડાંના બજારમાં વિપુલ પ્રમાણમાં ક્ષમતા સમાયેલી છે અને આત્મનિર્ભર ભારત અભિયાન અંતર્ગત ‘વોકલ ફોર લોકલ’ને પ્રોત્સાહન આપીને આ ઉદ્યોગમાં પરિવર્તનકારી બદલાવ લાવી શકાય છે. પ્રધાનમંત્રીએ વધુમાં જણાવ્યું હતું કે, વૈશ્વિક માપદંડો પૂરાં થઇ શકે તેવા ગુણવત્તાપૂર્ણ ઉત્પાદનોનું વિનિર્માણ કરવા માટે ટેકનોલોજીનો ઉપયોગ થવો જોઈએ અને નવીનતા લાવવા પર ધ્યાન કેન્દ્રિત કરવું જોઈએ. બાળકોના માનસિક કૌશલ્યો પર રમકડાંનો પ્રભાવ અને કેવી રીતે તે સામાજિક પરિવર્તનનું માધ્યમ બની શકે છે તેમજ તેના કારણે કેવી રીતે રાષ્ટ્રની ભાવિ પેઢીને આકાર આપવામાં મદદ મળી શકે છે તે અંગે આ બેઠકમાં ચર્ચા થઈ હતી. બાળકોના મગજનું ઘડતર કરવામાં રમકડાંના મહત્વ પર પ્રકાશ પાડતા પ્રધાનમંત્રીએ જણાવ્યું હતું કે, ભારતીય સંસ્કૃતિ અને નીતિઓને અનુરૂપ રમકડાંનો ઉપયોગ તમામ આંગણવાડી કેન્દ્રોમાં અને શાળાઓમાં બાળકોનાં સર્વાંગી વિકાસ માટે શિક્ષણશાસ્ત્રના સાધન તરીકે થવો જોઈએ. તેમણે એવું પણ સૂચન કર્યું હતું કે, યુવાનોએ નવીનતાપૂર્ણ ડિઝાઈન અને એવા રમકડાં સાથે આગળ આવવું જોઈએ જે બાળકોનાં માનસ પર રાષ્ટ્રીય લક્ષ્યો અને સિદ્ધિઓ પ્રત્યે ગૌરવની લાગણી જન્માવી શકે. પ્રધાનમંત્રીએ ટાંક્યું હતું કે, ‘એક ભારત, શ્રેષ્ઠ ભારત’ની લાગણીને આગળ ધપાવવામાં રમકડાં એક શ્રેષ્ઠ માધ્યમ બની શકે છે અને ભારપૂર્વક કહ્યું હતું કે, રમકડાંમાં ભારતની મૂલ્ય પ્રણાલી અને સાંસ્કૃતિક રીતે સ્થાપિત પર્યાવરણને અનુકૂળ અભિગમ પ્રતિબિંબિત થવો જોઈએ. તેમણે વધુમાં એવું પણ સૂચન કર્યું હતું કે, ભારતની સંસ્કૃતિ જેમાં ખાસ કરીને વિવિધ પ્રદેશોની સંસ્કૃતિ કે જે તેના હસ્ત બનાવટના રમકડાં માટે પ્રચલિત છે તેને પ્રોત્સાહન આપવા માટે પર્યટનનો એક સાધન તરીકે ઉપયોગ કરવો જોઈએ. પ્રધાનમંત્રીએ ભારપૂર્વક એમ પણ કહ્યું હતું કે, ભારતીય નીતિઓ અને મૂલ્યોને પ્રતિબિંબિત કરવા માટે ઑનલાઇન ગેમ્સ સહિત રમકડાંની ટેકનોલોજી અને ડિઝાઇનમાં નવાચાર લાવવાના ઉદ્દેશથી યુવાનો અને વિદ્યાર્થીઓ માટે હેકાથોનનું આયોજન કરવું જોઈએ. ઝડપથી વિકસી રહેલા ડિજિટલ ગેમિંગના ક્ષેત્ર પર વિશેષ ભાર મૂકતા પ્રધાનમંત્રીએ જણાવ્યું હતું કે, ભારતે આ ક્ષેત્રમાં રહેલી વિપુલ સંભાવનાઓ ઉજાગર કરવી જોઈએ અને ભારતીય સંસ્કૃતિ તેમજ લોકકથાઓ પરથી પ્રેરિત ગેમ્સ વિકસાવીને આંતરરાષ્ટ્રીય ડિજિટલ ગેમિંગ ક્ષેત્રમાં નેતૃત્ત્વ સંભાળવું જોઈએ.
માલદીવના અડ્ડુ શહેરમાં નવા ભારતીય દૂતાવાસને ખોલવા કેન્દ્રીય મંત્રીમંડળની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્રીય મંત્રીમંડળની બેઠકમાં માલદીવના અડ્ડુ શહેરમાં નવા ભારતીય દૂતાવાસ (કૉન્સ્યુલેટ જનરલ ઑફ ઇન્ડિયા)ને 2021માં ખોલવાને મંજૂરી આપવામાં આવી હતી. ભારત અને માલદીવ પ્રાચીન કાળથી પરસ્પર વંશીય, ભાષાકીય, સાંસ્કૃતિક, ધાર્મિક અને વાણિજ્ય સંબંધો ધરાવે છે. ભારત સરકારની ‘પડોશી પહેલો’ની નીતિમાં અને ‘સાગર’ (સિક્યોરિટી એન્નડ ગ્રોથ ફોર ઑલ ઇન ધી રિજિયન)માં માલદીવ અગત્યનું સ્થાન ધરાવે છે. અડ્ડુ શહેરમાં કૉન્સ્યુલેટ જનરલ શરૂ કરવાથી માલદીવમાં ભારતની રાજદ્વારી હાજરી સુદ્રઢ કરવામાં મદદ મળશે અને હાલના રોકાણના ઇચ્છિત સ્તરને અનુરૂપ બનાવશે. પ્રધાનમંત્રી શ્રી મોદી અને પ્રમુખ શ્રી સોલિહના નેતૃત્વમાં દ્વિપક્ષી સંબંધોમાં વેગ અને ઊર્જા અભૂતપૂર્વ સ્તરે પહોંચ્યા છે. ‘સબ જા સાથ, સબ કા વિકાસ’ ની આપણી રાષ્ટ્રીય અગત્યતાને આગળ ધપાવવામાં પણ આ એક આશાવાદી પગલું છે. ભારતની રાજદ્વારી હાજરી સુદ્રઢ બનવાથી અન્ય બાબતોની સાથે ભારતીય કંપનીઓને બજાર પ્રવેશ પૂરો પાડશે અને માલ અને સેવાઓની ભારતીય નિકાસને વેગ મળશે. આપણા ‘આત્મ નિર્ભર ભારત’ના લક્ષ્યને સુસંગત ઘરેલુ ઉત્પાદન વધારવા અને રોજગાર વધારવામાં આની સીધી અસર પડશે.
પ્રધાનમંત્રીએ પુલવામાંહુમલામાં શહીદોને શ્રધ્ધાંજલિ અર્પણ કરી.

પ્રધાનમંત્રી શ્રી નરેન્દ્રમોદીએ ગત વર્ષે પુલવામાંના હુમલામાં જીવ ગુમાવનાર વીર શહીદોને આજે શ્રધ્ધાંજલિ આપી હતી. પ્રધાનમંત્રીએ ટ્વિટ કરીને કહ્યું કે” આ શહીદો આપણાં રાષ્ટ્રની સેવા અને રક્ષણ કરતાં પોતાના જીવનને સમર્પિત કરનાર અસાધારણ વ્યક્તિઓ હતા. ભારત એમની શહાદતને ક્યારેય નહીં ભૂલે.”
પ્રધાનમંત્રીએ રૂ. 500 અને રૂ. 1000ની ચલણી નોટો સાથે સંબંધિત નિર્ણય પર લોકો પાસેથી અભિપ્રાયો માગ્યા

પ્રધાનમંત્રી શ્રી નરેન્દ્ર મોદીએ કેન્દ્ર સરકારે તાજેતરમાં રૂ. 500 અને રૂ. 1000ની ચલણી નોટોના સંબંધમાં લીધેલા નિર્ણય પર લોકો પાસેથી અભિપ્રાયો મગાવ્યા છે. લોકો 10 પ્રશ્રોને સમાવતા સર્વે મારફતે તેમના અભિપ્રાયો રજૂ કરી શકે છે. આ સર્વે નરેન્દ્ર મોદી એપ મારફતે ઉપલબ્ધ છે. આ સર્વેની લિન્ક વહેંચી પ્રધાનમંત્રીએ આજે ટ્વીટ કર્યું હતું કે, તેઓ આ નિર્ણયના સંબંધમાં લોકો પાસેથી સીધા અભિપ્રાયો જાણવા ઇચ્છે છે. સર્વેમાં 10 પ્રશ્રો નીચે મુજબ છેઃ 1. તમે માનો છો કે ભારતમાં કાળું નાણું અસ્તિત્વમાં છે? અ. હા બ. ના 2. તમે માનો છે કે ભ્રષ્ટાચાર અને કાળું નાણું દૂર કરવા લડાઈ જરૂરી છે અને તેને નાબૂદ કરવું પડશે? અ. હા બ. ના 3. સંપૂર્ણપણે જોઈએ તો કાળું નાણું નિયંત્રણમાં લેવા સરકારે લીધેલા પગલા વિશે તમે શું માનો છો? 4. અત્યાર સુધી મોદી સરકારના ભ્રષ્ટાચાર સામેના પ્રયાસો વિશે તમે શું માનો છો? 1થી 5ના માપ પર અભિપ્રાય આપો – ઉત્કૃષ્ટ, અતિ સારી, સારી, ઠીકઠીક, વ્યર્થ 5. મોદી સરકારના રૂ. 500 અને રૂ. 1,000ની ચલણી નોટો પર પ્રતિબંધ મૂકવાના કદમ વિશે તમે શું માનો છો? અ. યોગ્ય દિશામાં સારું પગલું બ. સારું પગલું ક. કોઈ ફરક નહીં પડે 6. તમે માનો છો કે ડિમોનેટાઇઝેશનથી કાળું નાણું, ભ્રષ્ટાચાર અને આતંકવાદને નિયંત્રણમાં લેવામાં મદદ મળશે? અ. તેની તાત્કાલિક અસર થશે બ. મધ્યમથી લાંબા ગાળે અસર થશે ક. ઓછામાં ઓછી અસર થશે ડ. ખબર નથી 7. ડિમોનેટાઇઝેશનથી રિયલ એસ્ટેટ, ઉચ્ચ શિક્ષણ, હેલ્થકેર સામાન્ય નાગરિકની પહોંચમાં આવશે અ. સંપૂર્ણપણે સંમત બ. આંશિક સંમત ક. કહી ન શકાય 8. આપણી ભ્રષ્ટાચાર, કાળું નાણું, આતંકવાદ અને બનાવટી નોટોને નિયંત્રણમાં લાવવાની લડાઈમાં તમને મુશ્કેલી પડી હતી અને તેમાં તમને વાંધો છે? અ. બિલકુલ નહીં બ. થોડી મુશ્કેલી પડી હતી, પણ તે દેશના હિતમાં હતી ક. હા 9. તમે માનો છો કે કેટલાક ભ્રષ્ટાચાર વિરોધી કાર્યકર્તાઓ અત્યારે ખરેખર કાળું નાણું, ભ્રષ્ટાચાર અને આતંકવાદના ટેકામાં લડી રહ્યા છે? અ. હા બ. ના 10. તમે પ્રધાનમંત્રી નરેન્દ્ર મોદી સાથે કોઈ વિચારો કે સૂચનો વહેંચવા ઇચ્છો છો? આ સર્વે પ્રધાનમંત્રીના સહભાગી શાસન સાથે જોડાયેલ છે તથા મુખ્ય નીતિગત અને અમલીકરણ બાબતો પર ભારતના લોકોના અભિપ્રાયો સીધા મેળવે છે. પ્રધાનમંત્રી રૂ. 500 અને રૂ. 1000ની ચલણી નોટો પરત ખેંચવાના નિર્ણય પર સ્પષ્ટ અને સટિક જવાબો મેળવવા ઇચ્છે છે. તેમણે અમલીકરણને વધારે મજબૂત કેવી રીતે બનાવવું તેના પર પણ પ્રતિક્રિયા માગી છે. પ્રધાનમંત્રી મુખ્યત્વે લોકો સાથે સીધા જોડાવામાં માને છે, જે સર્વેમાં સંપૂર્ણપણે દેખાય છે.
પ્રધાનમંત્રીએ ગુજરાતમાં માર્ગ અકસ્માતમાં મૃત્યુ પામનારા લોકો અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ગુજરાતમાં આણંદ જિલ્લામાં માર્ગ અકસ્માતમાં મૃત્યુ પામનારા લોકો માટે શોક વ્યક્ત કર્યો હતો. તેમણે મૃતકોના પરિવારજનો માટે આર્થિક સહાયની ઘોષણા પણ કરી હતી. પ્રધાનમંત્રી કાર્યાલયે એક ટ્વીટમાં લખ્યું, ‘ગુજરાતમાં આણંદ જિલ્લામાં માર્ગ અકસ્માતમાં જીવ ગુમાવનારા લોકો માટે દુઃખી છું. દુર્ઘટનામાં પોતાના સ્વજનોને ગુમાવનારા લોકોને સાંત્વના. પ્રત્યેક મૃતકના નજીકના સ્વજનને
પ્રધાનમંત્રી શ્રી નરેન્દ્ર મોદીએ ઇજરાયલના પ્રધાનમંત્રી સાથે ટેલીફોન પર વાતચીચ કરી

પ્રધાનમંત્રી શ્રી નરેન્દ્ર મોદીએ ઇજરાયલના પ્રધાનમંત્રી શ્રી બેંજામિન નેતન્યાહૂ સાથે ટેલીફોન પર વાતચીત કરી હતી. બંને નેતાઓએ દ્વિપક્ષીય સંબંધોમાં થયેલી ઉત્કૃષ્ટ પ્રગતીની સમીક્ષા કરી હતી. એમણે કોવિડ-19 મહામારીના સંદર્ભમાં વૈશ્વિક સ્થિતિ પર વિચારોનું આદાન-પ્રદાન કર્યું હતું.
રશિયન સંઘનાં રાષ્ટ્રપતિ મહામહિમ શ્રી વ્લાદિમીર પુતિને કલાશ્નિકોવ એસોલ્ટ રાઇફલનાં ઉત્પાદન માટે રશિયા અને ભારતનાં સંયુક્ત સાહસનાં શુભારંભ પ્રસંગે આપેલા સંદેશનો મૂળપાઠ

પ્રિય મિત્રો! હું તમને કલાશ્નિકોવ એસોલ્ટ રાઇફલનાં ઉત્પાદન માટે રશિયન-ભારતીય સંયુક્ત સાહસ શરૂ કરવાનાં પ્રસંગે આવકાર પાઠવું છું. ભારત અને રશિયા વચ્ચે વિશેષ અને વિશેષાધિકૃત વ્યૂહાત્મક મુખ્ય ક્ષેત્રોમાંનું એક ક્ષેત્ર પરંપરાગત રીતે મિલિટરી અને ટેકનિકલ સહકાર છે. સાત દાયકાથી વધારે સમયથી અમે ભારતીય મિત્રોને વિશ્વસનિય અને ઉચ્ચ ગુણવત્તાયુક્ત શસ્ત્રો અને ઉપકરણનો પુરવઠો પૂરો પાડી રહ્યાં છે. અમારા દેશની મદદથી ભારતમાં આશરે 170 મિલિટરી અને ઔદ્યોગિક સુવિધાઓ સ્થાપિત થઈ છે. આ નવું સંયુક્ત સાહસ નવી 200ની શ્રૃંખલાની જગપ્રસિદ્ધ કલાશ્નિકોવ એસોલ્ટ રાઇફલનું ઉત્પાદન કરશે, જેનાં પરિણામે ઉત્પાદનનું સંપૂર્ણ સ્થાનિકીકરણ થશે. એટલે ભારતીય સંરક્ષણ-ઔદ્યોગિક ક્ષેત્ર પાસે નાના શસ્ત્રોની આ શ્રેણીમાં રાષ્ટ્રીય સુરક્ષા એજન્સીઓની જરૂરિયાતો પૂર્ણ કરવાની તક ઊભી થશે, જે રશિયાની આધુનિક ટેકનોલોજી પર નિર્ભર છે. મારે તમને યાદ કરાવવું જોઈએ કે ગયા વર્ષે ઓક્ટોબર મહિનામાં મારી ભારતની સત્તાવાર મુલાકાત દરમિયાન મારા મિત્ર અને ભારતીય પ્રધાનમંત્રી શ્રી મોદીએ ભારતમાં કલાશ્નિકોવ ઉત્પાદન માટેની સુવિધા સ્થાપિત કરવાની સમજૂતી કરી હતી. સંબંધિત આંતરસરકારી સમજૂતી ટૂંકા સમયગાળામાં તૈયાર થઈ હતી અને તેનાં પર હસ્તાક્ષર થયા હતાં. આ સંબંધમાં હું રશિયન અને ભારતીય નિષ્ણાતોનો આભાર માનું છું, જે તમામની ત્વરિત કામગીરીને કારણે આ પ્રોજેક્ટનો અમલ શક્ય બન્યો છે. મને ખાતરી છે કે, નવું સાહસ શરૂ થવાથી ભારતમાં સંરક્ષણ ક્ષેત્રની સંભવિતતામાં વધારો થશે, રાષ્ટ્રીય અર્થતંત્રનાં વિજ્ઞાન અને ઔદ્યોગિક આધારને વેગ મળશે, જે લાયકાત ધરાવતા લોકો માટે નવી રોજગારીનું સર્જન કરવાની દ્રષ્ટિએ મહત્વપૂર્ણ ભૂમિકા ભજવશે તેમજ તેનાથી વ્યાવસાયિક શિક્ષણ અને કર્મચારી તાલીમને વેગ મળશે. આ પ્લાન્ટ આપણા બંને દેશો વચ્ચે મૈત્રીપૂર્ણ અને રચનાત્મક સહકારનાં સંબંધોનું વધુ એક પ્રતિક બનશે. હું આ પ્લાન્ટને સારામાં સારી સફળતા મળે એ માટે શુભેચ્છા પાઠવું છું.
ફ્રાંસના પૂર્વ રાષ્ટ્રપતિ શ્રી નિકોલસ સરકોજીની પ્રધાનમંત્રી શ્રી નરેન્દ્ર મોદી સાથે મુલાકાત

ફ્રાંસના પર્વ રાષ્ટ્રપતિ શ્રી નિકોલસ સરકોજીએ આજે (13-4-2016) પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રધાનમંત્રી શ્રી નરેન્દ્ર મોદીએ શ્રી સરકોજીને તેમના પુસ્તક “લા ફ્રાંસ પોર લા વાઈ”ના પ્રકાશન અને સફળતા માટે શુભેચ્છા પાઠવી. બેઠક દરમિયાન પ્રધાનમંત્રી શ્રી નરેન્દ્ર મોદીએ અને શ્રી સરકોજીએ હમણાં જ પેરિસ, પઠાનકોટ, બ્રસેલ્સ અને દુનિયાના અન્ય ભાગોમાં થયેલા આતંકી હુમલાની નિંદા કરી અને આતંકવાદના જોખમનો સામનો કરવા માટે વિશ્વ સમુદાય દ્વારા ખાસ પગલાં ઉઠાવવાનું આહ્વાન કર્યું. શ્રી સરકોજીએ ગત વર્ષ પેરિસમાં કોપ-21 શિખર સંમેલનની સફળતામાં ભારત દ્વારા કરાયેલી સકારાત્મક ભૂમિકા માટે પ્રધાનમંત્રી શ્રી નરેન્દ્ર મોદીને શુભેચ્છા પાઠવી.
બાલીમાં G-20 સમિટના સમાપન સત્રમાં પ્રધાનમંત્રી શ્રી નરેન્દ્ર મોદીની ટિપ્પણીનો અંગ્રેજી અનુવાદ

મહાનુભાવો, મિત્રો, હું મારા મિત્ર રાષ્ટ્રપતિ જોકોવીને ફરી એકવાર અભિનંદન આપવા માંગુ છું. તેમણે આ મુશ્કેલ સમયમાં પણ
મંત્રીમંડળે ટકાઉ શહેરી વિકાસના ક્ષેત્રમાં ભારત અને ફ્રાન્સ વચ્ચે ટેકનિકલ સહયોગ પરની સમજૂતિને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા મંત્રીમંડળે માર્ચ 2018ના રોજ ટકાઉ શહેરી વિકાસના ક્ષેત્રમાં ભારત અને ફ્રાન્સ વચ્ચે થયેલ સંધિને મંજૂરી આપી દીધી હતી. આ કરાર પાંચ વર્ષ સુધી અમલમાં રહેશે. વિગતો: આ સમજૂતિ કરારનો ઉદ્દેશ્ય બંને પક્ષો દ્વારા પરસ્પર મંજૂર થયા અનુસાર સ્માર્ટ શહેરી વિકાસ, સાર્વજનિક શહેરી પરિવહન વ્યવસ્થા, શહેરી વ્યવસ્થાઓ અને સુવિધાઓ (જળ પુરવઠો અને ગટર વ્યવસ્થા), ઘન કચરાનો નિકાલ અને વ્યવસ્થાપન, કચરાના ભરાવામાં સુધારો, બિન મહેસૂલપાત્ર જળનું વ્યવસ્થાપન, પાણીનો પુનઃઉપયોગ અને રિસાયકલ, ટેકનોલોજી પરિવર્તન, ભૂજળ સ્તર પર કૃત્રિમ રિચાર્જ દ્વારા તાજા પાણીનું સંરક્ષણ, વર્તુળાકાર અર્થતંત્ર, જન સમુદાયિક આવાસો, પર્યાવરણને અનુકૂળ આવાસો, શહેરી વ્યવસ્થાપન, વારસો, માનવ સંસાધન વિકાસ, ક્ષમતા નિર્માણ અને અન્ય સંલગ્ન વિસ્તારોમાં ટેકનિકલ સહયોગને પ્રોત્સાહન આપવાનો છે. અમલીકરણની વ્યૂહરચના: આ સમજૂતિ કરાર હેઠળ સમજૂતિના ફ્રેમવર્ક અંતર્ગત સહયોગ માટેના કાર્યક્રમોની વ્યૂહરચના તૈયાર કરવા અને તેનું અમલીકરણ કરવા માટે એક સંયુક્ત કાર્યકારી જૂથ (જેડબ્લ્યુજી)ની સ્થાપના કરવામાં આવશે. આ જૂથ વર્ષમાં એકવાર વારાફરતી ભારત અને ફ્રાન્સમાં મળશે. મુખ્ય અસરો: આ સમજૂતિ કરાર બંને દેશો વચ્ચે ટકાઉ શહેરી વિકાસના ક્ષેત્રમાં દ્વિપક્ષીય સહયોગને પ્રોત્સાહન આપશે. લાભાર્થીઓ: આ સમજૂતિ કરાર વડે સ્માર્ટ શહેરી વિકાસ, સાર્વજનિક શહેરી પરિવહન પ્રણાલી, શહેરી વસાહતો અને સુવિધાઓ (જળ પુરવઠો અને ગટર વ્યવસ્થા), ઘન કચરાનો નિકાલ અને વ્યવસ્થા, જમીન પુરાંતના ઉપાયો, સસ્તા આવાસો, કચરાનું વ્યવસ્થાપન, શહેરી પર્યાવરણ અને વારસાની જાળવણી જેવા ક્ષેત્રોમાં રોજગારીનું નિર્માણ થવાની સંભાવના છે.
પ્રધાનમંત્રી શ્રીએ લોકોને પીએમ ગરીબ કલ્યાણ અન્ન યોજના પર સબકા વિકાસ મહા ક્વિઝમાં ભાગ લેવા આમંત્રણ આપ્યું

પ્રધાનમંત્રી શ્રી નરેન્દ્ર મોદીએ લોકોને પ્રધાનમંત્રી ગરીબ કલ્યાણ અન્ન યોજના પર સબકા વિકાસ મહા ક્વિઝમાં ભાગ લેવા વિનંતી કરી છે. પીએમ મોદીએ કહ્યું છે કે આ એક રસપ્રદ ક્વિઝ છે જે સુશાસન પહેલની શ્રેણીને આવરી લેશે.
પ્રધાનમંત્રીએ પરમ પવિત્ર ડૉ. શ્રી શ્રી શ્રી શિવકુમારા સ્વામીગાલુને તેમની જયંતી પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ પરમ પવિત્ર ડૉ. શ્રી શ્રી શ્રી શિવકુમારા સ્વામીગાલુને તેમની જયંતી પર શ્રદ્ધાંજલિ આપી છે. ટ્વીટ્સની શ્રેણીમાં પ્રધાનમંત્રીએ કહ્યું; "હું પરમ પૂજ્ય ડૉ. શ્રી શ્રી શ્રી શિવકુમારા સ્વામીગાલુને તેમની જયંતી પર શ્રદ્ધાંજલિ આપું છું. તેઓ અસંખ્ય લોકોના હૃદયમાં વસે છે. અમે તેમની અપ્રતિમ સામુદાયિક સેવા અને આરોગ્ય સંભાળ અને શિક્ષણ પરના તેમના ભારને હંમેશા યાદ રાખીશું. અમે તેમના સપનાઓ પૂર્ણતા માટે કામ કરતા રહીશું."
પ્રધાનમંત્રી 5 ઓગસ્ટે ઉત્તર પ્રદેશમાં પ્રધાનમંત્રી ગરીબ કલ્યાણ અન્ન યોજનાના લાભાર્થીઓ સાથે સંવાદ કરશે

પ્રધાનમંત્રી શ્રી નરેન્દ્ર મોદી 5 ઓગસ્ટ, 2021ના રોજ ઉત્તર પ્રદેશમાં પ્રધાનમંત્રી ગરીબ કલ્યાણ અન્ન યોજનાના લાભાર્થીઓ સાથે વીડિયો કોન્ફરન્સિંગ દ્વારા 1 વાગ્યે સંવાદ કરશે. ઉલ્લેખનીય છે કે ઉત્તર પ્રદેશ 5 ઓગસ્ટ, 2021ને પ્રધાનમંત્રી ગરીબ કલ્યાણ યોજના દિવસ તરીકે ઉજવી રહ્યું છે. સમગ્ર રાજ્યમાં એક વિશાળ જાગૃતિ કાર્યક્રમ શરૂ કરવામાં આવશે જેથી કોઈ લાભાર્થી યોજનાના લાભોથી વંચિત ન રહે. રાજ્યના લગભગ 15 કરોડ લાભાર્થીઓને પ્રધાનમંત્રી ગરીબ કલ્યાણ અન્ન યોજના દ્વારા વિનામૂલ્યે રાશન મળી રહ્યું છે. રાજ્યમાં લગભગ 80,000 વાજબી ભાવની દુકાનો યોજનાના લાભાર્થીઓને અનાજનું વિતરણ કરી રહી છે. આ પ્રસંગે ઉત્તર પ્રદેશના મુખ્યમંત્રી શ્રી યોગી આદિત્યનાથ પણ ઉપસ્થિત રહેશે.
પ્રધાનમંત્રીએ પ્રતિષ્ઠિત આર્કિટેક્ટ શ્રી બાલકૃષ્ણ દોશીને યુકેનો રોયલ ગોલ્ડ મેડલ 2022 એનાયત થવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ પ્રતિષ્ઠિત આર્કિટેક્ટ શ્રી બાલકૃષ્ણ દોશી સાથે વાત કરી અને તેમને રોયલ ગોલ્ડ મેડલ 2022 એનાયત થવા બદલ અભિનંદન પાઠવ્યા છે. એક ટ્વિટમાં, પ્રધાનમંત્રીએ કહ્યું; "પ્રતિષ્ઠિત આર્કિટેક્ટ શ્રી બાલકૃષ્ણ દોશીજી સાથે વાત કરી અને તેમને રોયલ ગોલ્ડ મેડલ 2022 એનાયત થવા બદલ અભિનંદન પાઠવ્યા. આર્કિટેક્ચરની દુનિયામાં તેમનું યોગદાન અમૂલ્ય છે. તેમની રચનાઓ તેમની સર્જનાત્મકતા, વિશિષ્ટતા અને વૈવિધ્યસભર પ્રકૃતિ માટે વૈશ્વિક સ્તરે પ્રશંસનીય છે."
જાપાનના કોબેમાં ભારતીય સમુદાયને પ્રધાનમંત્રીના સંબોધનનો મૂળ પાઠ

નમસ્તે, કોબેમાં મને અગાઉ પણ તમારા લોકો વચ્ચે આવવાની તક સાંપડી છે. ત્યારે તો ખબર પણ નહોતી કે આવો કોઈ મનુષ્ય પ્રધાનમંત્રી બની જશે. તે સમયે પણ તમે લોકોએ મને પ્રેમ આપ્યો હતો. એ પ્રેમને હું ક્યારેય ભૂલી નહીં શકું. કોબેમાં આવું અને તમને મળ્યા વિના જતો રહું – આવો વિચાર સુદ્ધાં હું ન કરી શકું. હું કાલે પ્રધાનમંત્રી આબે સાથે વાત કરી રહ્યો હતો. કોબે સાથે મારા સંબંધો વિશે. મેં તેમને કહ્યું હતું કે જ્યારે વર્ષ 2001માં ગુજરાતમાં ભયંકર ધરતીકંપ આવ્યો હતો, ત્યારે ગુજરાતના લોકોને મદદ કરવામાં કોબે સૌ પ્રથમ હતું અને એ અગાઉ પણ અહીં ધરતીકંપ આવ્યો હતો. સુખમાં કોઈ સાથીદાર ન થાય તો માણસને પ્રમાણમાં ઓછું દુઃખ થાય છે. સુખમાં સાથીદાર થયા હોત તો સારું હતું એવું કહે. પણ જો દુઃખમાં કોઈ તમારો હાથ ન પકડે, તો આખું જીવન તમે ભૂલતા નથી. અને જે લોકો તમારા દુઃખમાં તમને આધાર આપે છે, ટેકો આપે છે, સાથસહકાર આપે છે, તેને તમે જીવનભર ભૂલતા નથી. તમારા માટે જીવનભર પૂજ્ય બની જાય છે. ગુજરાતમાં ધરતીકંપ આવ્યો ત્યારે સૌપ્રથમ સાથસહકાર આપવામાં કોબે આગળ હતું એટલે તે હંમેશા યાદ રહે, તેના પ્રત્યે આદર થાય એ સ્વાભાવિક છે. અત્યારે તમને હિંદુસ્તાનમાંથી દરેક સમાચાર ગર્વ કરવા જેવા મળે છે, ગર્વ થાય છે કે નહીં ? અત્યારે તમે છાતી ફુલાવીને, આંખોમાં આંખો પરોવીને વાત કરતા હશો. તેનું કારણ મોદી નથી. તેનું કારણ સવા સો કરોડ હિંદુસ્તાની છે. તેમણે જે લગન સાથે ભારતને આગળ વધારવાની, ખાસ કરીને ભારતની યુવા પેઢીએ જે નિર્ધાર કર્યો છે અને જે રીતે પુરુષાર્થ કર્યો છે, તેના પર બધાને ગર્વ છે. બે વર્ષ ભયંકર દુષ્કાળ પડ્યો. વરસાદ ઓછો થયો હતો. ભારતનું અર્થતંત્ર આજે પણ કૃષિ અને ચોમાસા આધારિત છે. જો સારો વરસાદ ન થાય, તો આખું અર્થતંત્ર ઊંધી દીશામાં દોડવા લાગે. તેમ છતાં બે વર્ષ ભયંક દુષ્કાળ પડવા છતાં, scarcity હોવા છતાં આખું વિશ્વ એક અવાજે કહી રહ્યું છે કે ભારત વિશ્વનું મોટું અર્થતંત્ર છે અને તેનું અર્થતંત્ર સૌથી ઝડપથી વિકાસ કરી રહ્યું છે. જો દુનિયામાં કોઈ અર્થતંત્ર ઝડપથી પ્રગતિના પંથે અગ્રેસર છે, તો એ ભારતનું અર્થતંત્ર છે. આઈએમએફ હોય, કે વર્લ્ડ બેન્ક હોય, બધા એક અવાજે કહે છે. આઈએમએફે તો કહી દીધું છે કે ભારતનું આર્થિક ભવિષ્ય ઉજ્જવળ છે. આખી દુનિયાના અર્થશાસ્ત્રીઓ સ્વીકારે છે કે ભારત અત્યંત ઝડપથી પ્રગતિના પંથે અગ્રેસર છે.
પીએમએ ભાગલા દરમિયાન જીવ ગુમાવનારા તમામ લોકોને શ્રદ્ધાંજલિ અર્પણ કરી

પ્રધાનમંત્રી, શ્રી નરેન્દ્ર મોદીએ ભાગલાની ભયાનક સ્મૃતિ દિવસ નિમિત્તે ભાગલા દરમિયાન જીવ ગુમાવનારા તમામ લોકોને શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; "આજે, #
યમેથીન, મ્યાનમાર ખાતેના મહિલા પોલિસ તાલિમ સેન્ટરના અપગ્રેડેશન માટે થયેલા સમજૂતિ કરારને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ પદે મળેલી ભારત સરકારની કેબિનેટે પાછલી અસરથી યમેથીન, મ્યાનમાર ખાતેના મહિલા પોલિસ તાલિમ સેન્ટરના અપગ્રેડેશન માટે ભારત અને મ્યાનમાર વચ્ચે થયેલા સમજૂતિ કરારને બહાલી આપી છે. સમજૂતિ કરાર પર તા. 6 સપ્ટેમ્બર 2017ના રોજ હસ્તાક્ષર કરવામાં આવ્યા હતા. આ સમજૂતિ કરારમાં યમેથીન, મ્યાનમાર ખાતે આવેલા મહિલા પોલિસ તાલિમ સેન્ટરના અપગ્રેડેશન ઉપરાંત મ્યાનમાર સરકારને તેના પોલિસ દળના ક્ષમતા નિર્માણમાં સહાયક બનવા માટે ભારત સરકાર તરફથી ટેકનિકલ અને નાણાંકિય સહાય પૂરી પાડવાનો પણ સમાવેશ થાય છે.
પ્રધાનમંત્રીએ ઈદ-ઉલ-અજહા નિમિત્તે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઈદ-ઉલ-અજહા નિમિત્તે લોકોને શુભેચ્છા પાઠવી છે. એક ટ્વિટમાં પ્રધાનમંત્રીએ કહ્યું કે; "ઈદ મુબારક! ઈદ-ઉલ-અજહાની હાર્દિક શુભકામનાઓ. આ દિવસ સમાજના ઉત્કર્ષ માટે સામૂહિક સહાનુભૂતિ, સંવાદિતા અને સમાવિષ્ટની ભાવનાને આગળ ધપાવી શકે."
પ્રધાનમંત્રી વારાણસીની મુલાકાત લેશે, કેટલાંક વિકાસલક્ષી પ્રોજેક્ટ્સ લોંચ કરશે

પ્રધાનમંત્રી શ્રી નરેન્દ્ર મોદી 22 અને 23મી સપ્ટેમ્બરનાં રોજ તેમનાં સંસદીય વિસ્તાર વારાણસીની મુલાકાત લેશે. આ ગાળામાં પ્રધાનમંત્રીનાં કાર્યક્રમો માળખાગત સેવાઓ, રેલવે, ટેક્સટાઇલ્સ, નાણાકીય સમાવેશીકરણ, પર્યાવરણ અને સાફસફાઈ, પશુ સંવર્ધન, સંસ્કૃતિ અને આધ્યાત્મિકતા જેવા વિવિધ પાસાંઓને આવરી લેશે. પ્રધાનમંત્રી બદલાપુરમાં દેશને દીનદયાળ હસ્તકલા સંકુલ સમર્પિત કરશે, જે હસ્તકળાઓ માટે વેપાર સુવિધા કેન્દ્ર છે. તેઓ સંકુલની ટૂંકી મુલાકાત લેશે. શ્રી નરેન્દ્ર મોદી વીડિયો લિન્ક મારફતે મહામના એક્સપ્રેસને લીલી ઝંડી આપશે. આ ટ્રેન વારાણસીને ગુજરાતના સુરત અને વડોદરા સાથે જોડશે. આ જ સ્થળે, પ્રધાનમંત્રી શહેરમાં વિવિધ વિકાસલક્ષી કાર્યોનું શિલારોપણ કે લોકાર્પણની તકતીનું અનાવરણ પણ કરશે. પ્રધાનમંત્રી ઉત્કર્ષ બેંકની બેંકિંગ સેવાઓનું ઉદ્ઘાટન કરશે અને બેંકની બિલ્ડિંગનાં મુખ્યાલયનું શિલારોપણ કરવાની તકતીનું પણ અનાવરણ કરશે. ઉત્કર્ષ બેંક માઇક્રો-ફાઇનાન્સમાં વિશેષતા ધરાવે છે. પ્રધાનમંત્રી વારાણસીનાં લોકોને વીડિયો લિન્ક મારફતે જલ એમ્બ્યુલન્સ સર્વિસ અને જલ શવ વાહન સર્વિસ પણ સમર્પિત કરશે. પ્રધાનમંત્રી 22 સપ્ટેમ્બરની સાંજે વારાણસીમાં ઐતિહાસિક તુલસી માનસ મંદિરની મુલાકાત લેશે. તેઓ “રામાયણ” પર પોસ્ટલ સ્ટેમ્પ પણ બહાર પાડશે. પછી તેઓ શહેરમાં દુર્ગા માતાનાં મંદિરની મુલાકાત લેશે. પ્રધાનમંત્રી 23મી સપ્ટેમ્બરનાં રોજ શહનશાહપુર ગામમાં સાફસફાઈ સાથે સંબંધિત પ્રવૃત્તિમાં પણ થોડો સમય સહભાગી થશે. પછી તેઓ પશુધન આરોગ્ય મેળાની મુલાકાત લેશે. પ્રધાનમંત્રી ત્યારબાદ પ્રધાનમંત્રી આવાસ યોજના (ગ્રામીણ અને શહેરી)નાં લાભાર્થીઓને પ્રમાણપત્રો આપશે તથા સંમેલનને સંબોધિત કરશે.
પ્રધાનમંત્રી શ્રીએ યુપીના બરેલીમાં માર્ગ અકસ્માતમાં મૃત્યુ પામનારા લોકો માટે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના બરેલીમાં એક માર્ગ અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રી કાર્યાલયે ટ્વીટ કર્યું; “ઉત્તર પ્રદેશના બરેલીમાં થયેલા માર્ગ અકસ્માતથી અત્યંત દુઃખ થયું છે. તેમાં મૃત્યુ પામનારા લોકોના પરિવારજનો પ્રત્યે મારી ઊંડી સંવેદનાઓ. ઈશ્વર શોકની આ પળમાં તેમને હિંમત પ્રદાન કરેઃ
પ્રધાનમંત્રી 18 સપ્ટેમ્બરના રોજ ગોવામાં આરોગ્ય સંભાળ કર્મચારીઓ અને કોવિડ રસીકરણ કાર્યક્રમના લાભાર્થીઓ સાથે સંવાદ કરશે

પ્રધાનમંત્રી શ્રી નરેન્દ્ર મોદી 18 સપ્ટેમ્બર, 2021ના રોજ સવારે 10:30 વાગ્યે વિડિયો કોન્ફરન્સિંગ દ્વારા ગોવામાં પુખ્ત વસ્તી માટે 100% પ્રથમ ડોઝ કવરેજ પૂર્ણ કરવા નિમિત્તે આરોગ્ય સંભાળ કર્મચારીઓ અને કોવિડ રસીકરણ કાર્યક્રમના લાભાર્થીઓ સાથે સંવાદ કરશે. રાજ્ય સરકાર દ્વારા હાથ ધરવામાં આવેલા પ્રયત્નોના પરિણામસ્વરૂપે સફળ રસીકરણ કવરેજમાં સમુદાયની એકત્રીકરણ અને ગ્રાસરૂટ આઉટરીચ માટે ક્રમિક ટીકા ઉત્સવનું સંગઠન, કાર્યસ્થળો પર રસીકરણ જેવા પ્રાથમિકતા જૂથો માટે લક્ષિત રસીકરણ, વૃદ્ધાશ્રમ, દિવ્યાંગજનો વગેરે કાર્યસ્થળો પર રસીકરણ જેવા પ્રાથમિકતા જૂથો માટે લક્ષિત રસીકરણ, અન્યો વચ્ચે શંકાઓ અને આશંકાઓ દૂર કરવા માટે સતત સમુદાય જોડાણનો સમાવેશ થાય છે. ઝડપથી રસીકરણ કવરેજ સુનિશ્ચિત કરવા માટે રાજ્યએ ચક્રવાત ટૌક્ટે જેવા પડકારોનો પણ સામનો કર્યો. આ પ્રસંગે ગોવાના મુખ્યમંત્રી પણ ઉપસ્થિત રહેશે.